Timachidas z Rodosu

Timachidas () bol starogrécky historik, básnik a gramatik.

Timachidas, pochádzajúci z Rodosu, bol činný okolo roku 100 pred Kr. Jedno z jeho diel sa volalo Deipna (Δείπνα) „Večera“ alebo „Večera s oslavou“. Bolo to lexikografické dielo (z 11 a viac kníh, písané v hexametrochAthénaios z Naukratidy, Deipnosofistai, 1,45. ) známe tiež ako Glossai („glosár“), ktoré obsahovalo aj komentáre k rôznym autorom a dielam (napr. k Euripidovej hre Médeia, Aristofanovým Žabám, Menadrovej hre a iným). Timachidas je často citovaný Athénaiom (celkovo štrnásťkrát, raz napr. pri rodskom víne) a príležitostne aj v iných antických písomných zdrojoch.

Timachida mnohokrát stotožňujú ako spoluautora (s Tharsagorom) tzv. Lindskej kroniky z roku 99 pred Kr., zaznamenanej na mramorovej doske, Inscriptiones Graecae, Regions: Aegean Islands, incl. Crete (IG XI-[XIII]): Rhodes and S. Dodecanese (IG XII,1), Lindos II 2  objavenej v roku 1909 dánskou expedíciou v dlažbe byzantského kostola sv. Štefana v meste Lindos. Lindská kronika uvádza každé zasvätenie vykonané v chráme bohyne Atény v Lindose (Timachidov pradedo bol hierothytas [obetný kňaz] v Lindose v roku 148 pred Kr.) od mýtických čias až po čas spísania (čiastočne obsahuje apokryfné správy týkajúce sa darov chrámu a zázračných zjavení bohyneLucia Guerrini: Enciclopedia dell’Arte Antica, Classica e Orientale, Roma 1959, Treccani, Timachida di Rodi ).

 Referencie a bibliografia 

Kategória:Historici starovekého Grécka